b'\n_START_ARTICLE_\nIguman\n_START_PARAGRAPH_\nIguman (srbsko \xd0\xb8\xd0\xb3\xd1\x83\xd0\xbca\xd0\xbd, iguman, rusko \xd0\xb8\xd0\xb3\xd1\x83\xd0\xbc\xd0\xb5\xd0\xbd, igumen iz bizantinskega gr\xc5\xa1kega  \xe1\xbc\xa1\xce\xb3\xce\xbf\xcf\x8d\xce\xbc\xce\xb5\xce\xbd\xce\xbf\xcf\x82, h\xc4\x93go\xc3\xbamenos, slovensko hegem\xc3\xb3n, vodja, upravitelj) je bil predstojnik (prior) pravoslavnega samostana. Predstojnica \xc5\xbeenskega samostana je bila igumanija. Beseda lahko pomeni tudi samostan, ki ga upravlja iguman._NEWLINE_V Rusiji je bil v davni preteklosti je bil iguman predstojnik vsakega samostana, arhimandrit pa predstojnik po enega samostana v eparhiji (\xc5\xa1kofiji). Iguman in arhimandrit sta imela enake obveznosti. Razlikovala pa sta se samo po obla\xc4\x8dilih med bogoslu\xc5\xbejem. Iguman je nosil preprosto meni\xc5\xa1ko kuto in  nabedrenik, arhimandrit pa bogato okra\xc5\xa1en pla\xc5\xa1\xc4\x8d, pastirsko palico in mitro.  _NEWLINE_Iz besade iguman so nastali priimki  Igumanov, Igumanovi\xc4\x87, Igumenov in Igumnov._NEWLINE_Srbski ljudski pregovor, povezan z igumanom, pravi:  "Potuj (o\xc4\x8de) iguman in ne skrbi (spra\xc5\xa1uj) za samostan", s katerem se nekomu \xc5\xbeeli povedati, da bo tudi brez njega vse v redu._NEWLINE_Ruska oblika besede je naziv mesta Igumen v Belorusiji, ki se od leta 1923 imenuje \xc4\x8cervenj (rusko \xd0\xa7\xd0\xb5\xd1\x80\xd0\xb2\xd0\xb5\xd0\xbd\xd1\x8c).'